Gregorčičeva 20–25, Sl-1001 Ljubljana T: +386 1 478 1000

 F: +386 1 478 1607

 E: gp.gs@gov.si http://www.vlada.si/

Na podlagi 2. člena Zakona o javnih agencijah (Uradni list RS, št. 52/00, 51/04 ­­– EZ-A in
33/11 – ZEKom-C) in prvega odstavka 24. člena Zakona o Slovenskem filmskem centru, javne agencije Republike Slovenije (Uradni list RS, št. 77/10, 40/12 – ZUJF, 19/14 – odl. US, 63/16 in 31/18) je Vlada Republike Slovenije sprejela

S K L E P

o dopolnitvah Sklepa

o preoblikovanju Filmskega sklada Republike Slovenije, javnega sklada,

v Slovenski filmski center, javno agencijo Republike Slovenije

1. člen

V Sklepu o preoblikovanju Filmskega sklada Republike Slovenije, javnega sklada, v Slovenski filmski center, javno agencijo Republike Slovenije (Uradni list RS, št. [92/10](http://www.uradni-list.si/1/objava.jsp?sop=2010-01-4912), [20/11](http://www.uradni-list.si/1/objava.jsp?sop=2011-01-0848), [6/16](http://www.uradni-list.si/1/objava.jsp?sop=2016-01-0262) in [3/17](http://www.uradni-list.si/1/objava.jsp?sop=2017-01-0163)), se v
33. členu za šestim odstavkom dodajo novi sedmi, osmi, deveti in deseti odstavek, ki se glasijo:

»Filmi morajo biti dokončani najpozneje v dveh letih od podpisa pogodbe, razen kadar gre za realizacijo celovečernega animiranega filma, animiranega filma v trajanju nad 24 minut in zahtevnega celovečernega dokumentarnega filma, ki zaradi vsebine zahteva večletno spremljanje dogajanja. Podrobnejša merila za določitev vsebine in postopek za določitev izjem se določijo v splošnem aktu iz devetega odstavka 11. člena ZSFCJA.

Pogodba o sofinanciranju mora biti sklenjena najpozneje v enem letu od vročitve odločbe o sofinanciranju prijavitelju. Če agencija po krivdi izvajalca ne začne financirati projekta v dveh letih od izdaje odločbe o sofinanciranju, lahko odstopi od pogodbe o sofinanciranju.

Dokončanje projektov, ki niso izjeme iz sedmega odstavka tega člena, se lahko z aneksom podaljša zaradi:

* + bistvenih sprememb pri financiranju projekta, kadar je vključenih več koproducentov,
	+ nepredvidenih okoliščin, ki za dlje časa onemogočajo dokončanje in na katere producent ni mogel vplivati.

Podrobnejši pogoji za podaljšanje iz prejšnjega odstavka se določijo v splošnem aktu iz šestega odstavka 14. člena ZSFCJA.«.

1. člen

Za 34. členom se doda nov 34.a člen, ki se glasi:

»34.a člen

(prevzemanje obveznosti v breme prihodnjih proračunskih let)

Agencija ne sme prevzemati obveznosti v breme prihodnjih proračunskih let brez pogoja, s katerim se izvajanje pogodbenih obveznosti odloži, dokler za ta namen nima zagotovljenih sredstev v svojem finančnem načrtu.

Če agencija izvaja večletno financiranje filmov v skladu s sedmim, osmim ali devetim odstavkom 33. člena tega sklepa, mora uravnotežiti sredstva državnega proračuna, ki jih prejme za financiranje projektov in programov ter jih namenja za že prevzete obveznosti, z razpoložljivimi sredstvi državnega proračuna v okviru finančnega načrta za posamezno proračunsko leto.«.

PREHODNA IN KONČNA DOLOČBA

1. člen

Agencija v treh mesecih od uveljavitve tega sklepa uskladi splošna akta iz devetega odstavka
11. člena in šestega odstavka 14. člena ZSFCJA z dopolnjenim 33. členom sklepa.

1. člen

Ta sklep začne veljati naslednji dan po objavi v Uradnem listu Republike Slovenije.

Št. 00716-5/2018

Ljubljana, dne 18. julija 2018

EVA 2018-3340-0008

Vlada Republike Slovenije

dr. Miroslav Cerar

predsednik